जापान में 25 साल में आए सबसे भयावह तूफान ‘जेबी’ से पश्चिमी तट वाले क्षेत्रों और क्योटो व ओसाका में तबाही का आलम है. तूफान के चलते हुए हादसों में 10 लोग मारे जाने की खबर है, जबकि सैकड़ों लोग घायल हुए हैं. मंगलवार दोपहर को तूफान के दस्तक देने के बाद अधिकारियों ने बुधवार तक 12 लाख लोगों के लिए तूफान प्रभावित जगहों को छोड़कर सुरक्षित स्थानों पर चले जाने की सलाह दी है. नागोया और ओसाका में अंतरराष्ट्रीय उड़ानों सहित करीब 800 उड़ानें रद्द हुई हैं.